dusivý kašeľ
Dobrý deň, trpím dusivym kašľom, na ktorý som si kúpila stoptussin kvapky. Kašlem a dusí ma po ňom ale ešte viac.Čo môžem robiť?
Dobrý deň,
ďakujeme za Vašu otázku.
Na liečbu suchého, dráždivého kašľa odporúčam liek s obsahom butamirátu (Sinecod, Tussical, Tussin). Okrem antitusík ( liekov tlmiacich kašeľ) odporúčam zvlhčovať ústnu sliznicu
hydropastilkami
či
lišajníkovými pastilkami
. Pastilky sú určené na zmiernenie príznakov spojených s prechladnutím ako je bolesť, škriabanie/pálenie v hrdle, zachrípnutie a dráždenie na kašeľ.
Súčasne je vhodné dodržiavať režimové opatrenia, medzi ktoré patrí zvýšený príjem tekutín a zvlhčovanie vzduchu v byte.
Pri dlhotrvajúcom dusivom kašli, obvzvlášť ak je sprevádzaný bolesťou na hrudníku, je vhodné zvážiť návštevu u všeobecného lekára, ktorý určí adekvátnu liečbu pomocou liekov na predpis.
Prajem skoré uzdravenie.
S pozdravom
Mgr. Emma Halás Haluščíková